બહુ ચર્ચિત અરવલ્લી જીલ્લા પ્રાથમિક શિક્ષક સંઘની ચૂંટણીમાં શિક્ષકોના પડતર પ્રશ્નો માટે સતત રાજ્ય સરકાર સામે લડત ચલાવતા હસમુખભાઈ પટેલની એકતા પેનલનો રવિવારે યોજાયેલી ચૂંટણીમાં ભવ્ય વિજય થતા શિક્ષકોએ ઉલ્લાસભેર ઉજવણી કરી હતી જીલ્લા પ્રાથમિક શિક્ષક સંઘમાં પ્રમુખ પદે હસમુખભાઈ પટેલને ૨૮૯૧ મત, ઉપ પ્રમુખ અનિલભાઈ શંકરભાઈ પટેલને ૨૧૫૫ મત મહામંત્રી બી. ડી. પટેલ ૨૧૮૪ મત અને સહમંત્રી દેવીદાસ વણકર ૨૧૫૮ મત મેળવતા ભવ્ય વિજય પ્રાપ્ત થતા શિક્ષકોએ શુભેચ્છા પાઠવી હતી રાજ્ય પ્રાથમિક શિક્ષક સંઘના મહામંત્રી સતીશ પટેલે ચૂંટણીની કાયદેસરતાને હાઈકોર્ટમાં પડકારવાની ચીમકી ઉચ્ચારી હતી.